Etter at den spanske styrken hadde kjempet seg opp den engelske kanal, ble den angrepet av den engelske flåtestyrken, med støtte av nederlandske styrker i slaget ved Gravelines, på grensen mellom Frankrike og de spanske Nederlandene. Den spanske styrken ankret, men ble drevet fra ankerplassen av et angrep med «brennere» (skip satt i brann for å ødelegge fienden) fra Calais; dette ødela den spanske invasjonsplanen.